**Kováč Architects s.r.o.**

Štvrť SNP 997/11

Galanta 924 01

projekt stavby PRE STAVEBNÉ KONANIE

**rekonštrukcia budovy bývalej kláštornej školy na detské jasle v obci bojná**

**a. SPRIEVODNÁ SPRÁVA**

Bojná, k.ú. Bojná, č.parc.: 508/3, 508/2, Nitriansky kraj, okres Topolčany, SR

Investor – objednávateľ:

Obec Bojná, č. 201, 956 01 Bojná

Január 2019

DÔLEŽITÉ UPOZORNENIE:

Táto dokumentácia bola vypracovaná s náležitou starostlivosťou komplexne pre daný stupeň a účel na základe požiadaviek objednávateľa, príslušných právnych a technických predpisov, rozhodnutí, vyjadrení a stanovísk príslušných orgánov a organizácií (pokiaľ boli spracovateľovi PD doručené alebo predložené). Projektová dokumentácia platí ako celok vo všetkých častiach PD (profesií) súčasne. Zhotoviteľ je pred realizáciou stavby povinný preštudovať kompletnú dokumentáciu vrátane jej predchádzajúcich stupňov (pre územné rozhodnutie a stavebné povolenie – pokiaľ boli spracované). Zároveň je zhotoviteľ povinný v prípade nejasností alebo rozporov v PD, alebo medzi jednotlivými stupňami PD upozorniť na ne bezodkladne zodpovedného projektanta.

Pri realizácii stavby je zhotoviteľ povinný používať projektovú dokumentáciu v celom rozsahu, t.j. nielen tie jej časti, ktoré sa bezprostredne dotýkajú práve realizovaných konštrukcií a prvkov. Ďalej je zhotoviteľ povinný koordinovať realizáciu jednotlivých častí stavby vrátane technického a technologického vybavenia tak, aby sa predišlo prípadným škodám vyplývajúcim z eventuálneho rozporu alebo nesúladu medzi jednotlivými časťami alebo stupňami PD.

**1. Identifikačné údaje**

Názov stavby : Rekonštrukcia budovy bývalej kláštornej školy na detské jasle v obci Bojná

Miesto stavby : Bojná, k.ú. Bojná, č. parc.: 508/3, 508/2, NR kraj, okres Topolčany, SR

Stupeň PD : Projekt stavby pre stavebné konanie

Investor - objednávateľ : Obec Bojná, č. 201, 956 01 Bojná

Zodpovedný projektant : Ing. arch. Ing. Ján Kováč

Kováč Architects s.r.o., Štvrť SNP 997/11

Galanta 924 01

Autor : Ing. arch. Ing. Ján Kováč

Vypracoval : Ing. arch. Ing. Ján Kováč, Bc. Michal Nágel

Statika : Ing. Zoltán Laczko, a.s.i.

Zdravotechnika : Ing. Kristína Pozsonyiová

Vykurovanie : Ing. Kristína Pozsonyiová

Elektroinštalácia : Ing. Oliver Rajj, a.s.i.

Plynoinštalácia : Ing. Kristína Pozsonyiová

Protipožiarna bezpečnosť : Miroslav Szabó

Dopravné riešenie : -

**2. Základné údaje**

**2.1 Všeobecné základné údaje**

Celková zastavaná plocha : 631,15 m2

Celková úžitková plocha : 488,71 m2

Celkový obostavaný priestor : 2430,00 m3

Počet podlaží : 1 nadzemné

Parcelné číslo : 508/3, 508/2

Výmera parcely : 508/3 – 624 m2, 508/2 – 1813 m2

**2.2 ÚDAJE O PODLAŽIACH**

**1. Nadzemné podlažie**

Celková zastavaná plocha : 631,15 m2

Celková úžitková plocha : 488,71 m2

Kapacita : 2 x 12 detí (spolu 24 detí)

**3. Vstupné podklady**

Pri spracovávaní projektovej dokumentácie stavby boli použité nasledovné podklady:

- katastrálna mapa - geometrický plán

- polohopisné zameranie

- zameranie polohy jestvujúcich inžinierskych sietí /orientačne/

- miestne obhliadky lokality a konzultácie s objednávateľom o požiadavkách na funkčné využitie, prevádzkové

a priestorové parametre stavby

- zameranie skutkového stavu budovy

**4. TERMÍN ZAČATIA A DOKONČENIA STAVBY**

predpokladaný termín začatia stavby: 06/ 2019

predpokladaný termín dokončenia stavby: 10/ 2020

**Kováč Architects s.r.o.**

Štvrť SNP 997/11

Galanta 924 01

projekt stavby PRE STAVEBNÉ KONANIE

**rekonštrukcia budovy bývalej kláštornej školy na detské jasle v obci bojná**

**b. Súhrnná technická SPRÁVA**

Bojná, k.ú. Bojná, č.parc.: 508/3, 508/2, Nitriansky kraj, okres Topolčany, SR

Investor – objednávateľ:

Obec Bojná, č. 201, 956 01 Bojná

Január 2019

1. Základná charakteristika stavby

Plánované detské jasle budú realizované v obci Bojná, na parc. č. 508/3, 508/2. Predmetom tejto projektovej dokumentácie je rekonštrukcia prízemného objektu bývalej kláštornej školy na detské jasle s technicko – hospodárskym zázemím a s vlastnými prípojkami na inžinierske siete. Stavebný pozemok sa nachádza v zastavanom území s vybudovanou infraštruktúrou na mierne svahovitom teréne prevažne tvoreným trávnatým porastom a spevnenými plochami.

Celkové urbanisticko-architektonické riešenie predmetného objektu rešpektuje okolitú zástavbu, urbanistické a funkčné nadväznosti lokality.

2. Umiestnenie stavby, urban. a dopravné riešenie

Jedná sa o existujúcu budovu – bývalú kláštornú školu. Navrhovaná rekonštrukcia objektu bývalej kláštornej školy na detské jasle je situovaná na parc. č. 508/3, 508/2 v obci Bojná, na severovýchodnej strane areálu Základnej školy a Materskej školy obce Bojná. Odstupové vzdialenosti od okolitých stavebných objektov a stavebných pozemkov sú stanovené čo najoptimálnejšie aby neboli dotknuté záujmy vlastníkov okolitých pozemkov. Osadenie a základné priestorové parametre objektov ako aj orientácia vstupu navrhovaného objektu detských jaslí je zdokumentované vo výkresovej časti tejto PD.

Výškové osadenie stavby – úroveň podlahy prízemia 0,000 je stanovená v relatívnej výške +0,200 m od výškovej úrovni osi miestnej komunikácie pred pozemkom.

Hmotovo - priestorové a architektonické riešenie navrhovaného objektu je navrhnuté tak, aby bol vhodne zakomponovaný do existujúceho prostredia v dotknutej lokalite obce Bojná s dôrazom na moderný architektonický výraz pri rešpektovaní urbanistických nadväzností danej lokality. Tomu zodpovedá i výšková úroveň objektu, ktorá dosahuje v najvyššom bode strešnej konštrukcie cca +8,950 m od úrovne 0,000 objektu.

Hlavný vstup a vjazd na pozemok sa nachádza na severovýchodnej svetovej strane objektu. V prednej časti pozemku budú vytvorené plochy pre parkovanie ôsmich osobných automobilov vrátane parkovania pre imobilných resp. ZŤP.

Osadenie detských jaslí vrátane odstupových vzdialeností od okolitých objektov je podrobne riešené v grafickej časti PD v situácii stavby.

3. Hmotovo-priestorové a dispozičné riešenie

Hmotovo–priestorové riešenie je navrhnuté tak, aby bol objekt vhodne zakomponovaný do prostredia v dotknutej lokalite a zároveň aby osobitým, originálnym architektonickým riešením spĺňal vysoké kvalitatívne požiadavky. Architektonická kompozícia je navrhnutá striedmo a racionálne s ohľadom na funkčné využitie, prevádzkové a kvalitatívne požiadavky investora.

Navrhovaná rekonštrukcia bývalej kláštornej školy na detské jasle je riešená ako prízemná stavba s podkrovým bez podpivničenia.

Dispozícia objektu je navrhnutá jednoducho a prehľadne s uplatnením požiadaviek optimálnej rozlohy, funkčnej a prevádzkovej čistoty a variabilnosti miestností.

V rámci stavby budú vytvorené dve samostatné triedy detských jaslí pre 12 detí (spolu 24 detí). V rámci jednotky je navrhnutá odpočinková miestnosť, denná miestnosť pre 12 deti, wc a šatňa. Tieto dve triedy sú prepojené spoločnou spojovacou chodbou. Súčasťou dispozície predmetného objektu je aj technicko – hospodárska časť / zázemie v ktorom sú navrhnuté skladové priestory, technická miestnosť, výdajňa jedál a jedáleň a zázemie pre personál /max. 6 osôb/. Hlavné vstupy sa nachádzajú na severovýchodnej svetovej strane objektu s prepojením na strednú spoločenskú časť. Na tento vnútorný priestor nadväzujú jednotlivé funkčné celky detských jaslí.

4. Stavebno-konštrukčné a materiálové riešenie

Základný konštrukčný systém existujúcej stavby je koncipovaný ako stenový, z obvodových a vnútorných nosných murovaných stien z plných pálených a nepálených tehál TPP. Stropná konštrukcia je riešená ako drevený trámový strop so záklopom a sedlovou strechou. Navrhované vodorovné nosné konštrukcie – preklady a prievlaky sú riešené ako železobetónové monolitické, príp. keramické (viď výkresová dokumentácia).

Existujúce nenosné steny sú prevažne murované z tehál plných pálených TPP, v rámci rekonštrukcie a prestavby budú vyhotovené sadrokartónové deliace priečky. Výrobky pre výplne otvorov do exteriéru sú uvažované plastové (alt. hliníkové), interiérové dvere budú drevené s obložkovými zárubňami.

Hmotovému a funkčnému členeniu zodpovedá i materiálové a farebné riešenie. Z povrchových materiálov a obkladových systémov fasád sa na objekte uplatní systém štruktúrovanej fasádnej omietkovej zmesi (Baumit, Caparol, Weber - Terranova a pod.) v kombinácii s obkladovými materiálmi.

V rámci ďalších stupňov projektovej dokumentácie budú podrobne riešené príslušné stolárske, zámočnícke, klampiarske, kamenárske výrobky a pod.

Tepelno-technické parametre všetkých konštrukcií sú volené čo najoptimálnejšie vo vzťahu k príslušnej STN, investičným a prevádzkovým nákladom objektu ako aj k estetickým a úžitkovým parametrom stavby.

5. Technické zariadenia

Na riešenom území sa nachádza kompletná infraštruktúra. Existujúci objekt bude napojený na všetky verejné inžinierske siete. Vodovodná prípojka pre objekt je navrhovaná. V rámci projektu sa navrhuje nová elektrická a plynová prípojka. Kanalizačná prípojka je pre daný objekt existujúca. Ich umiestnenie je zobrazené v grafickej časti – koordinačnej situácii resp. v jednotlivých častiach tejto PD. Objekt bude vybavený príslušnými rozvodmi a zariadeniami zdravotechniky, vykurovania, elektroinštalácie, plynoinštalácie a slaboprúdovej techniky.

Zdravotechnika

Objekt bude napojený na verejný vodovod navrhovanou vodovodnou prípojkou. Na prípravu teplej vody bude slúžiť plynový kondenzačný kotol so zásobníkom vody.

Podrobné riešenie viď. PD ZDRAVOTECHNIKA

ÚSTREDNÉ KÚRENIE

Objekt bude vykurovaný podlahovým vykurovaním. Zdrojom tepla bude plynový kondenzačný kotol.

Podrobné riešenie viď. PD ÚSTREDNÉ VYKUROVANIE

Elektroinštalácia

Objekt bude napojený na verejný rozvod elektrickej energie navrhovanou elektrickou prípojkou.

Podrobné riešenie viď. PD ELEKTROINŠTALÁCIA

PLYNOINŠTALÁCIA

Objekt bude napojený na verejný STL plynovod navrhovanou plynovou prípojkou.

Podrobné riešenie viď. PD PLYNOINŠTALÁCIA

6. Vplyv stavby na zdravie a životné prostredie

Likvidácia odpadov

Navrhovaný objekt nebude mať žiadny negatívny vplyv na okolie stavby a na životné prostredie. Výstavbou objektu a úpravou okolitých priestranstiev sa dosiahne vyššia estetická úroveň a kvalita životného prostredia.

Objekt vzhľadom na svoj charakter neprodukuje odpady s osobitnými nárokmi na likvidáciu. Splaškové vody budú odvádzané do verejnej kanalizácie. Odvoz komunálneho odpadu bude riešený v rámci obecnej likvidácie odpadu.

Pre zabezpečenie tepelnej pohody t.j. pre potrebný tepelný výkon bude slúžiť elektrický kotol (typ podľa výberu investora) umiestnený v technickej miestnosti. Stavba pri dodržaní projektovaných parametrov nemá negatívny vplyv na kvalitu životného prostredia. Výstavba objektov a jeho prevádzka nebudú mať zhoršujúci vplyv na životné prostredie, nakoľko nedôjde k manipulácii s nebezpečnými látkami.

**Kategorizácia odpadov** vznikajúcich stavbou a užívaním objektu podľa vyhlášky MŽP SR č. 365/2015 z.z., ktorý ustanovuje katalóg odpadov o znení neskorších noviel:

**a/ po dobu výstavby:**

číslo druh odpadu množstvo mj. Kategória

10 11 03 odpadové vláknité materiály na báze skla O

Odrezky vláknitej tepelnej izolácie 0.1 t

15 01 01 obaly z papiera a lepenky O

Kartónové a papierové obaly 0.3 t

15 01 02 obaly z plastov O

Ovinovacie fólie, plastové obaly 0.3 t

17 01 01 betón O

Vybúrané komunikácie 0.2 t

17 01 02 tehly O

Odpad z prírezovtehloblokov 0.4 t

17 01 03 obkladačky, dlaždice keramika O

Odrezky obkladov a dlažieb 0.1 t

17 02 01 drevo O

Odrezky z drevených atyp. debnení, obaly 0.8 t

Výrub stromov a kríkov 0.3 t

17 04 05 železo, oceľ O

Odrezky zámoč. a klampiarskych výrobkov 0.2 t

17 05 06 výkopová zemina iná ako uvedené v 17 05 05 O

vykopaná zemina základov a inž. Sietí 3.0 m3

17 09 04 zmiešané odpady stavieb a demolácií iné O

ako uvedené v 17 09 01, 17 09 02 a 17 09 03

Odpad zo stavebnej činnosti, (čistenie stavby) 2.5 t O

**b/ počas prevádzky:**

200301 Zmesový komunálny odpad,

predpokladané množstvo cca 8 m3 /rok

Odpady budú zneškodňované na skládke príslušnej triedy v zmysle platnej legislatívy. Generálny dodávateľ stavebných prác bude postupovať rovnako aj pri likvidácii stavebného odpadu. Technické a konštrukčné riešenie bude rešpektovať v plnom rozsahu platné vyhlášky a normy a bude zaručovať ochranu životného prostredia.

7. Dotknuté ochranné pásma, alebo ochranné územia

Danej lokality sa nedotýkajú ochranné pásma alebo ochranné územia, ktoré by boli v kolízii s navrhovanou stavbou.

8. Terénne a sadovnícke úpravy

Súčasťou komplexného riešenia exteriéru objektu sú aj navrhované spevnené plochy, terénne a sadovnícke úpravy.

Spevnené plochy pozostávajú z chodníkov a vjazdu na pozemok. Úpravy povrchov na spevnených plochách budú pozostávať zo zámkovej dlažby vyššej kvalitatívnej triedy, doplnkovo na odkvapových chodníkoch bude použitý riečne valúny-triedený štrk väčšej frakcie.

V rámci areálu budú vytvorené zelené plochy s parkovou úpravou, pieskoviskom a prvkami detského ihriska.

9. Zásady organizácie výstavby

Pre účely staveniska sa bude využívať predovšetkým vlastný pozemok. Stavenisko bude ohradené a sprístupnené zo spevnenej miestnej komunikácie. Za usporiadanie staveniska, organizáciu výstavby a dodržanie podmienok bezpečnosti a ochrany zdravia pri uskutočňovaní stavby zodpovedá jej vybraný zmluvný zhotoviteľ. Vybraný zmluvný dodávateľ zabezpečí zjednodušenú dokumentáciu “ Plán organizácie výstavby “, ktorý predloží na odsúhlasenie objednávateľovi a GPP.

**Kováč Architects s.r.o.**

Štvrť SNP 997/11

Galanta 924 01

PROJEKT STAVBY PRE STAVEBNÉ POVOLENIE

**rekonštrukcia budovy bývalej kláštornej školy na detské jasle v obci bojná**

**c.technická SPRÁVA**

Bojná, k.ú. Bojná, č.parc.: 508/3, 508/2 Nitriansky kraj, okres Topolčany, SR

Investor – objednávateľ:

Obec Bojná, č. 201, 956 01 Bojná

Január 2019

**1. Základné údaje**

Celková zastavaná plocha : 631,15 m2

Celková úžitková plocha : 488,71 m2

Celkový obostavaný priestor : 2430,00 m3

Počet podlaží : 1 nadzemné

Parcelné číslo : 508/3, 508/2

Výmera parcely : 508/3 – 624 m2, 508/2 – 1813 m2

**1.1 ÚDAJE O PODLAŽIACH**

**1. Nadzemné podlažie**

Celková zastavaná plocha : 631,15 m2

Celková úžitková plocha : 488,71 m2

Kapacita : 2 x 12 detí (spolu 24 detí)

2.Stavebno technické a materiálové riešenie

Výkopy

V rámci rekonštrukcie bývalej kláštornej školy na detské jasle nedochádza ku výkopovým prácam.

Základové konštrukcie

Základové konštrukcie objektu tvoria základové pásy a pätky. Všetky parametre existujúcich základov sú odhadnuté a budú zrejmé z výkresu zvislého rezu. V rámci základových konštrukcií dochádza k návrhu nových základových pätiek a pásov pod novo – navrhnuté prestrešenie hlavného vstupu do budovy. Presné riešenie viď. pôdorys 1.NP – navrhovaný stav resp. výkres zvislého rezu A-A´ - navrhovaný stav

Zvislé nosné konštrukcie

Nosné zvislé konštrukcie existujúcej budovy - rekonštrukcie bývalej kláštornej školy na detské jasle sú ako obvodové murované steny hr. 650 mm z tehál plných pálených TPP a vnútorné nosné steny hr. 300 mm taktiež z tehál plných pálených TPP. Navrhnuté nosné steny sú navrhnuté ako murované z pórobetónových tvaroviek. Pod finálnu omietku pri styku rôznych materiálov sa použijú rohové kútové sieťky s min. prekrytím 150 mm.

Zvislé nenosné konštrukcie

Existujúce nenosné deliace konštrukcie sú murované z tehál plných pálených TPP hr. 150 mm. Navrhované nenosné zvislé deliace konštrukcie - priečky hr. 150 mm budú v rámci rekonštrukcie realizované ako sadrokartónové deliace priečky hr. 150 mm resp. murované z pórobetónových tvaroviek Ytong (Porfix)

Vodorovné nosné konštrukcie

Stropná konštrukcia predmetného objektu detských jaslí je riešená ako drevený trámový strop so záklopom s hlineným zásypom. V rámci rekonštrukcie objektu je plánované odstránenie hlineného násypu, vyspravenie nedostatkov stropu – výmena porušených častí drevenej konštrukcie a vytvorenie novej skladby stropnej konštrukcie na pôvodnú nosnú konštrukciu.

Strešnú konštrukciu tvorí sedlová strecha s pozinkovaným plechom. V rámci rekonštrukcie je plánovaná výmena krytiny vrátane ľatovania – keramická strešná krytina – „Bobrovka“

Ostatné železobetónové konštrukcie ako preklady a stĺpy sú vyhotovené z betónu C20/25, betonárskej výstuže z oceľe 10505(R) resp. B 500 B.

Zastrešenie

Zastrešenie objektu detských jaslí tvorí sedlová strecha so sklonom 40°. Krytinu navrhovanej strechy tvorí krytina s keramickej pálenej škridly - Bobrovka – výber podľa vzorky. Odvodnenie strechy je vyriešené poplastovanými kruhovými dažďovými zvodmi do vsakovacej (retenčnej) jamy.

Izolácie proti zemnej vlhkosti

Existujúce obvodové a vnútorné nosné steny je nutné izolovať proti zemnej vlhkosti dodatočnou hydroizoláciou – injektážou hydroizolačnej látky. Nové podlahy budú izolované proti zemnej vlhkosti hydroizolačnými asfaltovými pásmi. Hydroizoláciu vyviezť nad úroveň injektáže.

Hydroizoláciu previesť z asfaltových pásov IPA V60 S35, chránenou geotextíliouTatratex

> 300g/m2. Izolácia sa musí vyviesť na steny 300 mm nad upravený terén.

Izolácie tepelné

Celá podlaha prízemia je odizolovaná tepelnou izoláciou z polystyrénu hr. 100 mm, táto izolácia je kladená na separačnú vrstvu – geotextília (dodržanie technologickej prestávky).

Spodná stavba – styk s terénom je tepelne zaizolovaný extrudovaným polystyrénom hr. 150mm. Obvodové nosné steny budú zaizolované tepelnou izoláciou z minerálnej vlny hr. 150 mm.

Strop objektu je tepelne izolovaný dvomi vrstvami izolácie NOBASIL SPN hr. 250+250 mm.

Priestor medzi rámami okien a fasád a osteniami sa vyplní PUR penou v dod. výplní otvorov. K okenným a dverným rámom sa priložia pásiky z NOBASIL-u FKD 30, resp. FKD 20.

Všetky konštrukcie z tepelného hľadiska sú navrhnuté tak, aby vyhovovali súčasne platnej tepelnotechnickej norme STN 73 0540 a súčasne minimalizovali tepelné mosty, a tým redukovali tepelné straty a prispeli k energetickej efektívnosti budovy.

Potery

V podlahách sa prevedú vrstvy betónovej mazaniny vystuženej sieťovinou 150x150/6 v hrúbke 60 mm. Mazaninu po obvode stien oddilatovať pásikom polystyrénu hr. 10 mm resp. NOBASILOM PTE.

Vonkajšie omietky

Sú navrhnuté ako tenkovrstvové cementové hr. 3 mm s armovacou sieťkou na ktoré sa nanesie tenkovrstvová ušľachtilá - štrukturovaná omietka hr. 2 mm.

Vonkajšie obklady

Časť prízemia bude zvýraznená obkladom z obkladových keramických pásikov TERCA KLINKER (farebný odtieň - výber podľa vzorky).

Vnútorné omietky

Vnútorné murované steny sa opatria interiérovou vápennocementovou omietkou, hrúbka omietky cca 15 mm.

Na omietky previesť náter Jupol nanášaný valčekom, alternatívne v kombinácii s ušľachtilou stierkou hr. 2 mm (podľa požiadaviek stavebníka).

Vnútorné obklady

V hyg. zariadeniach vytvoriť keramický obklad do výšky 2,2 m a na svetlú výšku miestnosti . Nárožia a ukončenia obkladu previesť aplikovaním kovových líšt. Keramický sokel výšky 100 mm pri keramických dlažbách ukončiť plastovou štvrťkruhovou lištou zn. Protector v dodávke dlažby.

Pri realizácii stavby sa vyberie typ jednotlivých dlažieb podľa vzorky a po konzultácii s GP-architektom.

Vnútorné podhľady

Stropná konštrukcia bude z interiérovej strany opatrená zaveseným resp. spusteným sadrokartónovým podhľadom. V sociálnych miestnostiach zo sadrokartónu s prevedením do mokrého prostredia. Montáž sadrokartónu previesť v zmysle technologického predpisu so zreteľom najmä na styky s ostatnými pevnými časťami stavby, pretmelenie stykov atď..

Nátery

Vnútorné omietky opatriť bielym náterom JUPOL nanášaným valčekom. Sadrokartónové konštrukcie po vyspravení opatriť bielym náterom na báze latexu – JUPOL nanášaný valčekom.

Vonkajšie výplne otvorov

Vonkajšie výplne okenných otvorov sa prevedú ako plastové alt. hliníkové zasklené izolačným trojsklom s tepelnoizolačnými vlastnosťami k=0,7 KW-1m2. Kovanie celoobvodové far. Odtiž hnedá- imitácia dreva - povrchová úprava. Montáž okien podľa technologického predpisu. Styk rámu okna a murovaného ostenka vytmeliť silikónovým tmelom. Priestor medzi rámom a ostením okien a vonk. Dverí vyplniť Purpenou. Súčasťou dodávky okien je vnútorný prefabrikovaný parapet hr. 25 mm s melaminovou fóliou, darebný odtiž podľa odtieňu okenných konštrukcií. Vonkajší parapet z pozinkovaného plechu opatrený protikoróznym náterom.

Vnútorné výplne otvorov

Vnútorné výplne otvorov, dvere drevené plné a s presklením, budú osadené do drevenej obložkovej zárubne- povrchová úprava dverí je melaminová fólia, odtiž podľa vzorky. Dvere sú navrhnuté v bezprahovej úprave s prechodovými lištami resp. s prahom podľa požiadaviek investora. Kovanie: prírodný kov – striebrosivá matná povrchová úprava, resp. podľa výberu a požiadaviek stavebníka a po dohode s autorom a GP-architektom.

Podlahy

Nášľapné vrstvy podlahy objektu sa prevedú podľa špecifikácie podláh vo výkresoch pôdorysov.

Sokel ker. dlažieb previesť typovou soklovou tvarovkou alebo tvarovkou rezanou opatrenou kovovou, prípadne plastovou štvrťkruhovou lištou zn. Protector.

Dlažbu upevniť k podkladu lepidlom UzinFliesuritflex hr. 3 mm. Dlažby škárovať systémovými škárovacími hmotami zn. Baumit, alt. Uzin. V dodávke dlažieb je i prevedenie dilatačných ukončujúcich a prechodových profilov.

Typy podláh budú vyšpecifikované vo výpise podláh v textovej časti dokumentácie pre realizáciu stavby resp. výber podľa vzorky po dohode investora s architektom.

Klampiarske výrobky

Podrobnosti a výpisy klampiarskych výrobkov budú spracované v realizačnom stupni PD.

Zámočnícke výrobky

Podrobnosti a výpisy zámočníckych výrobkov budú spracované v realizačnom stupni PD.

Stolárske výrobky

Stolárske výrobky sa uplatnia v kuchynských linkách a v prefabrikovaných vnútorných parapetoch. Podrobnosti a výpisy stolárskych výrobkov budú spracované v realizačnom stupni PD.

Ostatné skutočnosti

Výrobky zabudované do stavby musia byť v zmysle zákona o stavebných výrobkoch č. 10/1998 Z.z. preukázané technickým osvedčením alebo preukázaním zhody. Všetky práce, technologické postupy a konštrukcie musia byť vykonané alebo zhotovené podľa platných STN, ďalej je zhotoviteľ stavby povinný rešpektovať STN 730424 o prípustných rozmerových odchýlkach od projektovaného stavu. Všetky odchýlky zistené počas realizácie stavby od projektom predpokladaného stavu je nutné oznámiť projektantovi. Tento zápisom do stavebného denníka potvrdí alebo upraví projektované riešenie príslušnej konštrukcie alebo zariadenia.

**Všetky dielenské dokumentácie spracovávané jednotlivými subdodávateľmi konštrukcií a zariadení je nutné pred započatím výroby odsúhlasiť písomne s generálnym projektantom**.

Bezpečnosť a ochrana zdravia

Počas realizácie stavby je nutné dodržať predpisy o bezpečnosti práce a technických zariadení pri stavebných prácach podľa vyh. č. 124/2006, 309/2007, 140/2008, 470/2011 zb.

Upozornenie

**Táto dokumentácia je v časti architektonického riešenia architektonickým dielom a je chránená autorským zákonom. Každé použitie diela je podmienené udelením súhlasu autora. Autor má vyhradené právo na autorskú korekciu diela – dozor nad zhotovovaním stavby.**